Héctor Miguel Herrera

Héctor Miguel Herrera López (lahir 19 April 1990) merupakan pemain bola sepak Mexico yang kini bermain untuk Houston Dynamo dan pasukan kebangsaan Mexico. Beliau bermain di posisi pemain tengah.

Kerjaya kelab
Pachuca
Herrera mula bermain bola sepak ketika sertai kelab remaja Pachuca. Beliau diberi nama samaran zorrillo, ("skunk" dalam bahasa Melayu) dan juga sebagai zorro ("musang" dalam bahasa Melayu).

Herrera membuat debut untuk Pachuca ketika tewas 4-1 kepada Santos Laguna pada 23 Julai 2011. Beliau membuat 14 penampilan untuk Pachuca dalam perjalanan menjuarai kejohanan Apertura 2011. Beliau juga menerima anugerah Bola Emas pada kejohanan itu.

Porto
Musim 2013–14
Pada 28 Jun 2013, Herrera dilaporkan telah berpindah ke kelab FC Porto denga bayaran €8 juta. Héctor Herrera membuat debut tidak rasmi Porto pada 13 Julai 2013 dalam perlawanan terakhir Valais Cup menentang Olympique de Marseille. Beliau bersama rakan senegara, Diego Reyes juga membuat debut untuk Porto di mana pasukannya menang 3-0.http://www.futbolsapiens.com/2013/07/debut-herrera-reyes-porto/ Beliau membuat debut rasmi pada 18 Ogos dalam perlawanan liga menentang Vitória Setúbal, 3-0. Pada 22 Oktober, Herrera membuat rekod baru Liga Juara-Juara kerana memiliki dua kad kuning dalam masa enam minit pada perlawanan menentang Zenit Saint Petersburg.

Herrera menjaringkan gol liga pertamanya untuk Porto pada 20 Disember, menang 4–0 ke atas Olhanense.

Musim 2014–15
Pada 20 Ogos, Herrera menjaringkan gol pertamanya di Liga Juara-Juara ketika menentang Lille, 1-0.
Pada 25 November, beliau menjadi pemain utama Porto apabila menang 3-0 ke atas BATE Borisov, hasil satu jaringan beliau dan dua hantaran yang dilakukan oleh beliau pada separuh masa kedua.

Kerjaya antarabangsa
Herrera telah dipanggil oleh José Manuel de la Torre untuk memasuki pasukan Mexico dalam perlawanan kelayakan Piala Dunia FIFA 2014 menentang Guyana pada 12 Oktober dan El Salvador pada 16 Oktober. Herrera membuat debut untuk pasukan kebangsaan Mexico ketika menentang El Salvador, perlawanan itu berkesudahan 2-0 dan kemenangan berpihak kepada Mexico.

Herrera sebahagian daripada pasukan Mexico yang mengambil bahagian dalam Piala Konfederasi FIFA 2013 yang diadakan di Brazil. Beliau hanya membuat satu penampilan pada kejohanan itu iaitu ketika menentang Brazil. Beliua menggantikan Gerardo Flores pada minit ke-58 dan menerima kad kuning pada minit ke-89. Mexico kecundang kepada tuan rumah Brazil, 2-0.

Pada 8 Mei 2014, Herrera termasuk dalam senarai akhir 23 pemain yang mengambil bahagian di Piala Dunia FIFA 2014. Beliau bermain kesemua perlawanan Mexico termasuk perlawanan terakhir Mexico di Piala Dunia iaitu menentang Belanda pada pusingan 16 di mana Mexico tewas 2-1 dan tersingkir. 

Statistik kerjaya
Kelab

KelabMusimLigaPialaPiala LigaBenuaJumlahKmnclnGolKmnclnGolKmnclnGolKmnclnGolKmnclnGol Pachuca2011–1227000--2702012–1325220--272Jumlah52220----542 Porto2013–141734020803132014–15121100073204Jumlah2945020153517Jumlah kerjaya81670201531059

Penghargaan
Kelab
Porto
Supertaça Cândido de Oliveira (1): 2013

Antarabngsa
Mexico B23
Kejohanan Toulon (1): 2012
Sukan Olimpik Musim Panas (1): 2012

Individu
Toulon Meilleur Joueur (Pemain Terbaik): 2012

Rujukan

Category:Kelahiran 1990
Category:Orang hidup
Category:Pemain bola sepak Mexico
Category:Pemain C.F. Pachuca
Category:Pemain FC Porto
Category:Pemain FC Porto B
Kategori:Pemain Atlético Madrid
Kategori:Pemain Houston Dynamo FC
Category:Pemain Piala Dunia FIFA 2014
Kategori:Pemain Piala Dunia FIFA 2018
Category:Pemain Piala Dunia FIFA 2022